Mine forældre og jeg boede en enkelt nat i denne AirBnB, og vi kunne ikke have haft et bedre ophold. Vi blev hilst velkommen af parret fra altanen, selvom klokken nærmede sig spisetid. Gratis og nem parkering lige ved indgangen - bogstaveligt talt. Lejligheden kunne nærmest ikke være placeret mere central, og den er meget rummelig, men alligevel hjemlig. Det bedste af det hele er dog parrets gæstfrihed. Vi blev ved check-in spurgt hvornår vi ville have morgenmad, hvilket er en rigtig flot ting, men vi havde dog alligevel ikke forestillet os, at det ville være sådan et festmåltid, vi kom op til næste morgen. En masse små, delikate og lokale retter, endda også hjemmelavet marmelade, som blev meget fint præsenteret. Vi følte os meget velkomne, og vi kan anbefale alle at bo hos Risveglio, det er det bedste sted vi har boet på hele Sicilien, og vi rejser videre en stor oplevelse rigere. Tusinde tak for opholdet. Alle hilsner fra Danmark